open-index/open-wikipedia-markdown huggingface dataset:
Palmwindswael

Die **palmwindswael** (*Cypsiurus parvus*) is 'n windswael. Die voëls behoort aan die genus Cypsiurus wat onder die familie van windswaelagtiges (*Apodidae*) ressorteer. 

Hulle kom algemeen in Afrika suid van die Sahara, sowel as in Madagaskar voor en maak in palmbome met breë blare nes. Die voël is 'n algemene standvoël en plaaslike somertrekvoël, tot in die Oos-Kaap. In Engels staan die voël as die *African palm swift* bekend.
duimnael|links|'n Legsel van *Cypsiurus parvus* wat op Príncipe-eiland versamel is
## Voorkoms 
Die voël is ligbruin, skraal en vaartbelyn met lang sekelvormige vlerke en 'n lang diep, gevurkte mikstert. Hulle het die langste stert van al die windswaels. Tydens ververing kan die voël met die skaarswindswael verwar word.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* *Newman se Voëls van Suider-Afrika*. 
* *Sasol Voëls van Suider-Afrika.* Struik Nature. Vierde Uitgawe 2011.
Witkruiswindswael

Die **witkruiswindswael** (*Apus caffer*) is een van die kleiner windswaels. Die voëls behoort aan die genus Apus wat onder die familie van windswaelagtiges (*Apodidae*) ressorteer. In Engels staan dit bekend as die *white-rumped swift*.

## Verspreiding
Hulle kom algemeen in Afrika suid van die Sahara voor, maar het ook na Marokko en die suide van Spanje uitgebrei. 

## Gewoontes
Die voël is 'n somerbesoeker aan Suid-Afrika en verkies oop wêreld, dikwels naby water en is gereeld in dorpe en stede. Hulle broei en slaap gewoonlik in die neste van swaeltjies of kleinwindswaels.

## Voorkoms 
Die voël is 14–16&nbsp;cm groot en weeg 18 tot 20 gram. Die voël is swart met 'n prominente wit keel, redelike lang, diep mikstert en kenmerkende smal wit U op die kruis. Die stert word dikwels toe gehou en lyk dan skerppuntig.

## Galery

White-rumped Swift (Apus caffer) (6041288566).jpg|
Swift White-rumped 2015 12 18 07 36 42 1782.jpg
Swift White-rumped 2015 12 18 07 27 23 1682, crop.jpg
White-rumped swift, Apus caffer, at Suikerbosrand Nature Reserve, Gauteng, South Africa (22724578894).jpg
White-rumped swift, Apus caffer, at Suikerbosrand Nature Reserve, Gauteng, South Africa (23244631962), crop.jpg
White-rumped swift, Apus caffer, at Suikerbosrand Nature Reserve, Gauteng, South Africa (23326865516), crop.jpg

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika; .
* *Sasol Voëls van Suider-Afrika.* Struik Nature. Vierde Uitgawe 2011.
Geelborswillie

Die **geelborswillie** (*Chlorocichla flaviventris*) is 'n algemene standvoël wat leef in kus- en rivierwoude, digte boomveld en ruigtes, asook tuine en mangliete. Hulle kom in groepe van 2 tot 6 voëls voor.

## Ander name 
* Engelse naam: *(African) Yellow-bellied Greenbul (Bulbul)*

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Baardmannetjie

Die **baardmannetjie** (*Sporopipes squamifrons*) is 'n amper-endemiese, algemene standvoël en nomade van Suidelike Afrika. Hulle word aangetref in droë savanne, bosserige woestynwaterlope en landerye. Hulle versamel dikwels in klein groepies en assosieer ook dikwels met ander saadvreters. Die voël is 10&nbsp;cm groot en weeg 9 tot 13 gram. In Engels staan dit as die *scaly-feathered finch* bekend.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Bassiaan

Die **bassiaan** (*Procellaria aequinoctialis*) is 'n groot stormvoël in die familie *Procellariidae*. Hulle kom in die Suidelike Oseaan voor vanaf so ver noord as die suide van Australië, Peru en Namibië. Hulle broei in kolonies op verspreide eilande. Dit word deur die IUBN geklassifiseer as 'n kwesbare spesie.

## Ander name 
* **Witkenpylstormvoël** of **Bassiaanstormvoël**
* Engelse naam: *White-chinned Petrel*
* Wetenskaplike naam:  *Procellaria aequinoctialis*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Waterdikkop

Die **waterdikkop** (*Burhinus vermiculatus*) is 'n lid van die dikkopfamilie en 'n nagvoël, net soos ander lede van die familie, maar meer aktief oordag as die ander dikkoppe. Dit kan bedags naby die oewers van riviere en mere gesien word, waar die voëls se natuurlike kamoeflering hulle byna onsigbaar maak tussen die rotse.

## Subspesies
Daar is twee erkende subspesies:
* *Burhinus vermiculatus vermiculatus* — Demokratiese Republiek van die Kongo tot Somalië en Suid-Afrika
* *Burhinus vermiculatus buettikoferi* (Reichenow, 1898) — Liberië tot Gaboen

## Identifikasie 
Hierdie voël is kleiner as die gewone dikkop. 'n Volwasse waterdikkop het 'n lengte van 41&nbsp;cm en weeg 270 g. Die voël het 'n bruin kop met geel oë, 'n swart snawel en wit keel. Sy rug is ook bruin en sy bene grys van kleur. Die voël het 'n gehurkte postuur.

## Verspreiding 
Waterdikkoppe kom algemeen in Afrika voor, suid van 5°N van Liberië, Suid-Somalië tot by Suid-Afrika. Hulle kom egter nie voor in die suidwestelike woestyngebiede van hierdie area nie.

## Habitat 
Die voëls word oor die algemeen in moerasagtige gebiede en naby mere en riviere aangetref. Hulle word selde alleen aangetref en kom in pare of in 'n swerm voor.

## Voortplanting 
Waterdikkoppe is monogaam, maar indien die maat van 'n waterdikkop sterf, sal hy of sy 'n nuwe maat soek. Hul neste word in die grond gebou waarin die wyfie tipies 1 tot 3 roomkleurige eiers lê.

## Dieet 
Waterdikkoppe vreet meestal insekte en ander ongewerweldes, asook klein watergoggas.

## Geluid 
Die klaende, fluitende roep van die waterdikkop kan snags gehoor word.

## Ander name 
* Engelse name: *Water thick-knee*, *Water dikkop*
* Wetenskaplike naam: *Burhinus vermiculatus*

## Fotogalery 

Day 26 Water Thick-knee (Burhinus vermiculatus) (53262543606).jpg|Volwassene by Onder-Sabie, Krugerwildtuin
Water Thick-knee (Burhinus vermiculatus) close-up (16608927739).jpg|'n Nabyskoot toon die stewige snawel
Day 43 Water Thick-Knee (Burhinus vermiculatus) threat display ... (53302228778).jpg|By dreigende gevaar word die vere opgepof
File:Burhinus vermiculatus04, crop.jpg|Die vlerke word gestrek
Day 47 Water Thick-Knees (Burhinus vermiculatus) pair with chick ... (53310850189), crop1.jpg|Kuiken op 'n damoewer in die Krugerwildtuin

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* *Newman se Voëls van Suider-Afrika*. .
* *Sasol Voëls van Suider-Afrika.* Struik Nature. Vierde uitgawe 2011. 
* *Water Thick-Knee* , by die webwerf van *Kenya Birds*. Laaste besoek op 30 Mei 2007.
* *Water Thick-knee* , by The Kruger.com. Laaste besoek op 30 Mei 2007.
* *The Nature Trail* , by Mbweni Ruins Hotel in Zanzibar . Laaste besoek op 30 Mei 2007.

## Eksterne skakels 
* YouTube-video van 'n dagbesigting van 'n waterdikkop.
Blouvisvanger

**Blouvisvanger** (*Alcedo semitorquata*) is 'n skaars standvoël en nomade by beboste strome, kanale in groot plate riete en strandmere. In Engels staan die voël bekend as die *Half-collared Kingfisher*.

## Identifikasie 
duimnael|links|'n Blouvisvanger op 'n klip.

Die voël is 18&nbsp;cm lank en weeg 35 tot 40 gram. Die snawel is swart en die rug en kruis is skitterblou. Die voël is groter as die kuifkopvisvanger.

## Subspesies 
* *A. semitorquata semitorquata*
* *A. semitorquata heuglini*
* *A. semitorquata tephria*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Eksterne skakels 
* 
*
Dwergvisvanger

Die **dwergvisvanger** is 'n redelik algemene intra-Afrikaanse trekvoël wat leef in boomveld, savanne en kuswoud. In Suider-Afrika is dit 'n broeiende somerbesoeker in die bosveldgebiede. In Engels staan dit as die *African pygmy kingfisher* bekend.

## Identifikasie 
Die voël is 12&nbsp;cm lank en weeg 12 tot 17 gram. Dit is 'n droëgrond visvanger met besonder helder kleure. Dit is kleiner as die kuifkopvisvanger. Die wenkbroue is oranje, die gesig is grotendeels rooibruin en die oordekvere is violet getint. Die jong voël het 'n swarterige snawel en verspreide, donker snorstrepe.

## Subspesies 
Daar is drie erkende subspesies:
* *I. p. picta* (Boddaert, 1783) — Senegal en Gambië tot Ethiopië en suidwaarts tot Oeganda
* *I. p. ferrugina* Clancey, 1984 — Guinea-Bissau tot westelike Oeganda en suidwaarts tot Angola, Zambië en noordelike Tanzanië
* *I. p. natalensis* (Smith, A, 1832) — suidelike Angola tot sentraal-Tanzanië, suidwaarts tot noordelike en oostelike Suid-Afrika

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Damaras

duimnael|links|Die tradisionele tuisland van die Damaras

Die **Damaras** is 'n volk in Namibië wat vandag sowat 182&nbsp;487 tel en wie se klassifikasie as negroïde volk sedert 1969 deur antropoloë bevraagteken word. Hulle verskil heeltemal van die Namas, met wie hulle 'n taal deel, en die ander swart stamme van Suider-Afrika. Oor die werklike herkoms van die Damaras kan net bespiegel word.

Die Damaras het verspreid in klein groepies sonder 'n sentrale gesag gewoon. Hulle het van veldkos en jag gelewe, het tabak aangeplant, koper ontgin en gesmelt en het handel gedryf met artikels van koper en seepsteen. Aan die einde van die 19de eeu het die Damaras hulle by Okombahe gevestig en daar met landbou begin.

## Bronnelys 
* Selle, Rianne (red.), *SWA/Namibië Vandag*, Afdeling Skakeldienste, Departement van Owerheidsake, Windhoek, 1988.

## Verwysings
Ibis

[duimnael|regs|Kop en poot van die Asiatiese ibisspesie *Pseudibis papillosa*. Kenmerkend van die subfamilie is die lang afgeboë snawel, en soos by die naverwante [Plataleinae|lepelaars is die tone effens geweb naby hul basis.]]
**Ibisse** (*Threskiornithinae*) is 'n subfamilie van voëls wat aan die familie van *ibisse en lepelaars* (*Threskiornithidae*) behoort. Die ibisse is verdeel in genera wat endemies tot die Ou Wêreld is, en ander wat tot die Nuwe Wêreld beperk is.

Ibisse is waadvoëls met lang bene en lang afgeboë snawels. Hulle soek gewoonlik in groepe kos, meestal skaaldiere wat hulle uit die modder oppik. Die meeste spesies broei in bome, dikwels met lepelaars of reiers.

## Genera en spesies 
* Genus *Threskiornis* — Ou Wêreld
** Skoorsteenveër,  *Threskiornis aethiopicus*
** *Threskiornis bernieri*
** *Threskiornis solitarius* – uitgestorwe
** *Threskiornis melanocephalus*
** *Threskiornis molucca*
** *Threskiornis spinicollis*
* Genus *Pseudibis* — Asië
** *Pseudibis papillosa*
** *Pseudibis davisoni*
* Genus *Thaumatibis* — Asië
** *Thaumatibis gigantea*
* Genus *Geronticus* — Ou Wêreld
** *Geronticus eremita*
** Kalkoenibis,  *Geronticus calvus*
* Genus *Nipponia* — Oos-Asië
** *Nipponia nippon*
* Genus *Bostrychia* — Afrika
** *Bostrychia olivacea*
** *Bostrychia bocagei*
** *Bostrychia rara*
** Hadeda,  *Bostrychia hagedash*
** *Bostrychia carunculata*
* Genus *Theristicus* — Suid-Amerika
** *Theristicus caerulescens*
** *Theristicus caudatus*
** *Theristicus branickii*
** *Theristicus melanopis*
* Genus *Cercibis* — Suid-Amerika
** *Cercibis oxycerca*
* Genus *Mesembrinibis* — Sentraal- en Suid-Amerika
** *Mesembrinibis cayennensis*
* Genus *Phimosus* — Suid-Amerika
** *Phimosus infuscatus*
* Genus *Eudocimus* — kusstrook van Nuwe Wêreld
** *Eudocimus albus*
** *Eudocimus ruber*
* Genus *Plegadis* — Ou en Nuwe Wêreld
** Glansibis,  *Plegadis falcinellus*
** *Plegadis chihi*
** *Plegadis ridgwayi*
* Genus *Lophotibis* — Madagaskar
** *Lophotibis cristata*

### Spesies wat in Suider-Afrika voorkom 
** Skoorsteenveër,  *Threskiornis aethiopicus*
** Kalkoenibis,  *Geronticus calvus*
** Hadeda,  *Bostrychia hagedash*
** Glansibis,  *Plegadis falcinellus*

## Fotogalery 

Glossy ibis (Plegadis falcinellus) in flight.jpg|Glansibis (*Plegadis falcinellus*) in Spanje
White ibis (Eudocimus albus ramobustorum) in flight.jpg|Witibis (*Eudocimus albus*) van Sentraal-Amerika
Scarlet Ibis Eudocimus Ruber (65082835).jpeg|Skarlakenibis (*Eudocimus ruber*) van Suid-Amerika
BlackibisDSC 6318 090913 pusa.jpg|Kardinaalibis (*Pseudibis papillosa*) in Indië

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Kawango's

[duimnael|Vissermanne op [Mokoro|mekoro in die Okavangodelta]]

Die '''Kawango's''' is naverwant aan die Wambo's en tel sowat 120&nbsp;000, die grootste volk in Namibië na die Wambo's. Soos laasgenoemde kom hulle van die groot mere in Oos-Afrika, vanwaar hulle in 'n suidwestelike rigting getrek en hulle in die teenswoordige Angola gaan vestig het. Tussen die jare 1750 en 1800 het hulle na Kawango, suid van die Kavangorivier, of soos dit ook bekend staan Okavangorivier, getrek. In dieselfde tydperk het vier stamme, die Kwangali, Mboenza, Sambijoe en Gcirikoe van die res afgestig. Die Mboekoesjoe was reeds nie meer deel van die ander groepe nie. Van die vier dialekte wat in die Kawango-streek gepraat word, is Kwangali die een met die meeste moedertaalsprekers. Die '''Kawango's''' is tot 'n groot mate riviergebonde. Die meeste van hulle woon lang die Kawango-rivier waar hulle visvang, hul landerye bewerk en beeste aanhou. Elke stam het sy eie tradisionele stamkaptein, wat as 'n *hompa* bekend staan. Die leierskap word matrilineêr oorgedra, oftewel aan 'n erfgenaam aan die moederskant.
Swartwou

Die **swartwou** (*Milvus migrans*) is 'n gelokaliseerde Palearktiese-broeier en somerbesoeker gedurende Oktober tot Maart. Hulle leef in 'n groot verskeidenheid habitats wat wissel van woudrande tot halfwoestyn. In Engels staan die voël bekend as die *black kite*.

## Voorkoms 
Die voël is 51 tot 60&nbsp;cm groot en weeg 650 tot 920 gram. Hulle is effens groter as die geelbekwou. Die kop is ligter grys, met 'n swart snawel, liggeel oë en 'n vlakker mikstert. Die jong voëls het 'n donkerder bruin gesig as die volwassenes met ligte strepe op die nek en bors. Die veerrande op die rug is dofgeel en die oë bruinerig.

Die voëls leef in swerms en meng dikwels met geelbekwoue. Hulle word gereeld gesien wanneer die termiete verskyn.

## Subspesies 
* Milvus migrans migrans
* Milvus migrans lineatus
* Milvus migrans govinda
* Milvus migrans affinis
* Milvus migrans formosanus

duimnael|links|200px|Indiese Swartwou – Milvus migrans govinda.
duimnael|* Milvus migrans*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Geelbekwou

Die **geelbekwou** (*Milvus aegyptius parasitus*) is 'n roofvoël wat as 'n somerbesoeker aan Suid-Afrika geklassifiseer kan word. Dit is meer algemeen in Sentraal-Afrika. Hulle leef in 'n verskeidenheid habitats wat van woudrande tot grasveld wissel. Die voël is algemeen in dig bevolkte landelike woongebiede. In Engels staan die voël bekend as *Yellow-billed Kite*.

## Voorkoms 
[duimnael|links|Volwasse geelbekwou te Londolozi-wildtuin in [Mpumalanga]]
[duimnael|links|Jongeling in die [Krugerwildtuin]]

Die voël word 50 tot 58&nbsp;cm lank en weeg 570 tot 760 gram. Dit is effens kleiner as die swartwou. Die volwasse voël het 'n donkerbruin kop en 'n heldergeel snawel. Die oë is donker rooierig.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Eksterne skakels 
* 
*
Bandkeelkleinjantjie

Die **Bandkeelkleinjantjie** (*Apalis thoracica*) is 'n voël wat in Afrika voorkom en aan die familie Cisticolidae en orde van sangvoëls (*Passeriformes*) behoort. In Engels staan dit as die *Bar-throated Apalis* bekend.

Hulle is skraal voëltjies met 'n lang stert, 11 tot 13&nbsp;cm in lengte. Die verekleed wissel tussen subspesies: die rugkant kan grys of groen wees, terwyl die onderkant wit of liggeel is. Almal het 'n smal swart band oor die bors, wit buitenste stertvere en bleek oë. Die swart snawel is taamlik lank, skraal en effens geboë. Die wyfies is soortgelyk aan die mannetjies, maar het 'n nouer borsband. Jong voëls se borsband kan onvolledig wees.

Paartjies sing dikwels in duet. Die wyfies se getjirp het 'n hoër toonhoogte as die van mannetjies.

Hulle bou 'n ovaalvormige nes van plantmateriaal. Drie eiers word gelê. Die eiers is blou-wit met rooi-bruin kolle daarop. Die broeiseisoen duur van Augustus tot Januarie.

Die voëltjies soek ruspes en ander insekte om te vreet tussen plantegroei en vorm dikwels gemengde spesie-swerms met ander voëls.

## Verspreiding en woongebiede 
Daar is 18 subspesies:
* *A. t. griseiceps*: van Suidoos-Kenia tot Sentraal-Tanzanië.
* *A. t. pareensis*: South Pare-berge (Noordoos-Tanzanië).
* *A. t. murina*: van Noordoos-Tanzanië tot Noord-Malawi en Noordoos-Zambië.
* *A. t. uluguru*: Uluguru-berge (Oos-Tanzanië).
* *A. t. youngi*: Suidwes-Tanzanië, Noord-Malawi en Noordoos-Zambië.
* *A. t. whitei*: Oos-Zambië en Suid-Malawi.
* *A. t. rhodesiae*: van Noordoos-Botswana tot Sentraal-Zimbabwe.
* *A. t. quarta*: Nyanga-berge (Noordoos-Zimbabwe) en Mount Gorongoza (Wes-sentraal-Mosambiek).
* *A. t. arnoldi*: Oos-Zimbabwe en Suidwes-Mosambiek.
* *A. t. flaviventris*: Suidoos-Botswana en noordelike Suid-Afrika.
* *A. t. spelonkensis*: noordoostelike Suid-Afrika.
* *A. t. drakensbergensis*: oostelik-sentrale Suid-Afrika en Wes-eSwatini.
* *A. t. lebomboensis*: Oos-eSwatini, oostelike Suid-Afrika en Suid-Mosambiek.
* *A. t. venusta*: van oostelike tot suidoostelike Suid-Afrika.
* *A. t. thoracica*: suidoostelike Suid-Afrika.
* *A. t. claudei*: suidelike Suid-Afrika.
* *A. t. capensis*: suidwestelike Suid-Afrika.
* *A. t. griseopyga*: westelike Suid-Afrika.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Dorsland

Die **Dorsland** is 'n gebied in die noorde van Botswana wat bekend is vir sy gebrek aan water. Dit is waarskynlik so genoem deur van die eerste lede van die Dorslandtrek, wat van 1874 tot min of meer 1905 deur die gebied uit die destydse Zuid-Afrikaansche Republiek na Humpata in die Portugese kolonie Angola getrek het.
Otjiwarongo

duimnael
[duimnael|Die [NG gemeente Otjiwarongo|NG kerk Otjiwarongo.]]

**Otjiwarongo** is 'n dorp in Namibië in die administratiewe afdeling Otjozondjupa, 69&nbsp;km suidoos van Outjo en 252&nbsp;km noordwes van Windhoek met 'n geskatte bevolking in 2010 van 22&nbsp;964. Dit is 'n vername sentrum vir beesboerdery. Die B1-hoofweg gaan deur die dorp.

## Geskiedenis 
Herero's het in prekoloniale tye hier gewoon onder kaptein Kambazembi. Die dorp het ontstaan uit 'n Rynse sendingstasie wat in 1891 gestig is en later uit 'n Duitse garnisoen wat van 1904 af hier gestasioneer was. 'n Verdere aansporing vir ontwikkeling het in 1907 gekom toe die smalspoorlyn die dorp bereik het. Dit het eers na die beëindiging van die Duitse bewind 'n dorpsbestuursraad (1928) gekry en verwerf munisipale status in 1939. 'n Aantal terugkerende Angola-boere, afstammelinge van die sogenaamde Dorslandtrek, het hulle sedert 1933 hier kom vestig.  Die naam is Herero en beteken na bewering *plek van die vet beeste* of andersins *mooi plek*.

## Geskiedenis van NG gemeente 
Die NG gemeente Otjiwarongo is reeds op 14 November 1902 deur 'n besoekende predikant wat vanaf Walvisbaai per oskar na Grootfontein onderweg was, onder die naam Moria naby Grootfontein gestig. Gemeentelede het aanvanklik verspreid, maar veral rondom Grootfontein gewoon, maar hulle geledere is versterk deur nuwe intrekkers veral ná Suid-Afrika Suidwes-Afrika as mandaatgebied oorgeneem het.  Die hoeksteen vir die eerste kerksaal op Otjiwarongo is op 23 Februarie 1929 gelê. Die bediening van die gemeente, so groot soos die Vrystaat en die destydse Transvaal saam, was 'n haas onbegonne taak. Gemeentelede het baie gely tydens die Groot Depressie. Ontevredenes in die gemeente het in 'n stadium afgestig (die sogenaamde Immanuel-gemeente) en hulle eie saal op Kalkfeld gebou, maar na hulle nie 'n leraar kon bekom nie en hoewel baie pogings tot versoening misluk het, is die gemeente uiteindelik weer op 25 Maart 1939 onder die nuwe naam Otjiwarongo verenig. 'n Nuwe kerk en pyporrel is met die gemeente se 50-jarige bestaansvieringe in 1952 in gebruik geneem. Die gemeente Otjiwarongo-Suid is in 1963 afgestig, maar weens die ontvolking van die platteland en ander faktore in die jare negentig by die moedergemeente ingelyf.

## Lugvervoer 
Die dorp beskik oor 'n lughawe, die Otjiwarongo-lughawe.

## Besienswaardighede 
* Die Paresis-park bied sportvelde, 'n swembad en 'n woonwapark.
* Krokodilplaas.
* Die antieke stoomlokomotief No. 41 staan op die stasie. Dit is oorspronklik uit Duitsland gebring om erts van Tsumeb na die hawe van Swakopmund te vervoer.

## Susterstede 
## Sien ook 
* NG gemeente Otjiwarongo
* Gereformeerde kerk Otjiwarongo

## Verwysings 
## Bronne 
* 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Mayhew, Vic (red.),*Illustrated Guide to Southern Africa*, Reader's Digest, Kaapstad, 1980
Rivierdelta

duimnael|regs|300px|Rapadelta, Lapland (Swede), in die Sareks Nasionale Park. Gesien vanaf Skierffe
'n **Rivierdelta** is 'n stelsel van vertakkings van 'n rivier voordat dit in 'n oseaan, see, meer, estuarium, reservoir, ander rivier of woestyn uitmond. Op 'n kaart (of uit die lug) het so 'n stelsel min of meer die vorm van 'n driehoek. 

Die woord "rivierdelta" word ontleen aan die naam van die Griekse letter Δ (delta). Die driehoekvorm is veral sigbaar in die geval van die Nyldelta – een van die bekendste rivierdeltas.

'n Ander bekende delta van Afrika is die Okavangodelta, wat in die woestyn doodloop. In Suid-Afrika mond die Mkuzirivier in KwaZulu-Natal en die Oranjerivier in die Noord-Kaap met 'n delta by die see uit.

Deltas is dikwels baie vrugbaar en digbevolk. Die deltas wat in die see uitmond, is kwesbaar vir oorstromings.

## Vorming van 'n delta 
links|duimnael|250px|Die Nyldelta uit die ruimte
Riviere bevat soms heelwat sediment, wat dan afgeset word namate die rivier se stroom verswak. Gruis, sand, silt en klei word deur die water meegesleur, maar namate die stroom naby die monding van die rivier verswak, veroorsaak dit dat die swaarder sedimente afgeset word. Eers word die gruis en sand afgeset, maar later ook die silt en nog later die klei. Soos al hoe meer spoelgrond (ook bekend as alluvium) afgeset word, kan die vlak van die sediment sodanig styg dat dit bokant die wateroppervlak kan verskyn. Dan word gepraat van 'n delta. Plantegroei op die afgesette grond stabiliseer die grond.

## Eksterne skakels en bronne 
* Wêrelddeltas by die Louisiana State University
* Riverdelta op die Engelse Wikipedia
* Rivierdelta op die Nederlandse Wikipedia
Kaïro

**Kaïro** (Arabies: القاهرة, *al-Qāhirah*, [ælˈqɑːheɾa], , letterlik: "die Sterke"; Kopties: ⲕⲁϣⲣⲱⲙⲓ, *Kashromi*) is die hoofstad van Egipte en die grootste stad in die Arabiese wêreld. Die Egiptenaars gebruik dikwels ook die Hoog-Arabiese landnaam مصر, vir hulle hoofstad (Egiptiese Arabies: *Masr*).

[duimnael|links|[Nasa-Satellietbeeld van Kaïro]]
duimnael|links|Kaïro is die grootste stad in die Arabiese wêreld (Foto: 2004)
Met sy 9,7 miljoen inwoners in die stad en sowat 20,5 miljoen in die metropolitaanse gebied is Kaïro die grootste agglomerasie op die vasteland van Afrika. Dit is die vervoersentrum van Egipte en beskik oor 'n groot aantal moskees, universiteite, teaters, museums en argitektoniese besienswaardighede. Die ou stadskern van Kaïro is 'n uitstekende voorbeeld van die Islamse boustyl en sedert die jaar 1979 'n wêrelderfenisgebied van die Unesco. Kaïro staan dan ook bekend as "die stad van duisende minarette". Die Groot Piramide en Dodeakker van Giza is net buite Kaïro in die voorstad Giza, oorkant die Nylrivier, geleë. 'n Ander belangrike voorstad is Shubra El-Kheima.

## Geskiedenis 
Die huidige Kaïro is in die jaar 969 deur die Fatimidiese kalief Al-Moe'ies net suid van die Nyldelta gestig. Die stad sluit destyds die ou stad Foestat (Ou-Kaïro) in en word oorspronklik met afsonderlike woongebiede vir Arabiere, Berbers, Jode, Grieke, Koerde en Swartes aangelê, wat almal selfregerend is en oor hul eie instellings beskik.

Met die uitbreiding van die Fatimiederyk, wat uiteindelik naas Egipte ook groot dele van die Levant insluit, speel Kaïro 'n al hoe belangriker rol. Met die oprigting van die Al-Azhar-moskee ontwikkel die stad tot die godsdienstige en kulturele sentrum van die Islamitiese wêreld. Danksy die strategiese ligging aan die Nylrivier by die kruispunt van belangrike handelsroetes en naby die Middellandse en Rooisee groei die stad ook tot 'n eersterangse vervoer- en handelsentrum.

## Bron 
*  Aryeh Grabois: *Medieval Civilization: An Illustrated Encyclopaedia*. Jerusalem 1980: The Jerusalem Publishing House Ltd. / New York 1980: Mayflower Books

## Eksterne skakels 
*  
*   Amptelike webwerf
*   Amptelike Unesco-bladsy
Ekstrapolasie

**Ekstrapolasie** verwys na die metode om 'n projeksie te maak op grond van beskikbare data, in 'n tydvak wat verwyderd is van die beskikbare veld van data. Hierdie projeksie kan in die verlede of die toekoms wees. 'n Lineêre projeksie veronderstel dat omstandighede en prosesse wat inspeel op data, dieselfde is in die geprojekteerde toestand as by die beskikbare data.

## Bronnelys 
**Extrapolation Methods. Theory and Practice* by C. Brezinski and M. Redivo Zaglia, North-Holland, 1991.
* Avram Sidi: "Practical Extrapolation Methods: Theory and Applications", Cambridge University Press,  (2003).  
* Claude Brezinski and Michela Redivo-Zaglia : "Extrapolation and Rational Approximation", Springer Nature, Switzerland, , (2020).
Swartborsslangarend

Die **swartborsslangarend** (*Circaetus pectoralis*) is 'n groot roofvoël van Afrika in die *Accipitridae* (arend)-familie. Dit lyk soos ander slangarende en daar was eers gemeen dat dit dieselfde spesie is as die **korttoonslangarend** (*Circaetus gallicus*) en **Beaudouin se slangarend**.

## Identifikasie 
Die belangrikste identifikasiekarakter van hierdie voël is sy donkerbruin kop en bors, wat dit sy naam gee. In vlug vertoon die kop donker in teenstelling met die buik en onderkant van die vlerke, wat wit is afgesien van donker strepe op die vlugvere en stert. Die rugkant is donkerbruin en die oë is geel.

Die wyfie lyk dieselfde, maar is groter as die mannetjie, en die jongeling is rooibruin.

## Roepklank 
Die roep is 'n gefluit *kwo-kwo-kwo-kweeoo*.

## Verspreiding 
Hierdie spesie kan in die hele Suider-Afrika gevind word van Ethiopië en Soedan in die noorde tot in Suid-Afrika in die suide en Angola in die suidweste. As gevolg van sy wye verspreiding word hierdie spesie nie bedreig nie.

## Habitat 
Dit bewoon verskillende habitat, mits dit oop terrein vind om in te jag en wat voldoende kos voorsien, asook bome om in nes te maak. Dit sluit in halfdroë of selfs woestyngebiede.

Soos sy naam aandui, voed hierdie voël meestal op slange, maar gereelde prooi sluit ook akkedisse, klein soogdiere en paddas in.

## Voortplanting 
Die wyfie lê slegs een eier per paring, wat geïnkubeer word vir 50 dae. Die volgroeide kuiken verlaat die nes na 3 maande.

## Ander name 
* Engels: *Black-breasted snake eagle* of *Black-chested snake eagle*
* Wetenskaplike naam: *Circaetus pectoralis*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronne 
* Ian Sinclair, Phil Hockey en Warwick Tarboton, *Sasol Voëls van Suider-Afrika* Struik Nature. Vierde Uitgawe 2011. 
* Brown, Leslie en Dean Amadon (1968).*Eagles, Hawks and Falcons of the World* vol.1, McGraw-Hill Book Company, New York.
Steppe-arend

Die **steppe-arend** is 'n arend wat in Asië broei, en buite die broeityd suidwaarts na dele van Asië, die Midde-Ooste en Afrika migreer.

## Ander name 
* Engels: *Steppe eagle*
* Wetenskaplike naam: *Aquila nipalensis*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Bruinarend

duimnael|links|'n Bruinarend in sy natuurlike omgewing in Blouberg, Limpopo.Foto: Leonie Kellermann
Die **bruinarend** (*Hieraaetus wahlbergi*) is 'n arend en algemene somerstandvoël. In Engels staan die voël bekend as die ''Wahlberg's Eagle'', 'n vernoeming van die Sweedse natuurkundige Johan August Wahlberg. Die arend was voorheen geklassifiseer as *Aquila wahlbergi*.

## Identifikasie 
Die voël is 55 tot 60&nbsp;cm lank en weeg 900 tot 1500 g. Dit het 'n vlerkspan van 1,4 m.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronne 
* *Sasol Voëls van Suider-Afrika.* Struik Nature. Vierde uitgawe 2011. 
* *Newman se Voëls van Suider-Afrika*, Struik Nature, Gedenkuitgawe 2010,
Gestreepte visvanger

Die **Gestreepte visvanger** is 'n algemene standvoël in doringbosveld, savanne en die some van rivierwoud.

## Verspreiding 
Die gestreepte visvanger is wyd verspreid oor Afrika, suid van 15° N, behalwe in Oos-Somalië, die area om die bek van die Kongorivier en die suidwestelike dele van die kontinent.

## Habitat 
Die gestreepte visvanger kom voor in areas met oop bosgebiede en grasvelde met bome of lang pale: die voël gebruik dit as 'n basis van waar daar gejag word. neste word in bome gebou.

## Identifisering 
Die gestreepte visvanger is ietwat valer as die ander visvangers met 'n bruin-grys bolyf. In vlug is die voël se helderblou agterkant en lae rug egter maklik sigbaar.

## Dieet 
Gestreepte visvangers vreet hoofsaaklik insekagtige spesies, alhoewel dit ook soms klein gewerweldes (bv. akkedise) vang.

## Geluid 
Die gestreepte visvanger is 'n baie luidrugtige voël, veral tydens sonsondergang.

## Ander name 
* Engelse naam: *Striped Kingfisher*
* Wetenskaplike naam: *Halcyon chelicuti*
    
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* IUCN 2006. 2006 IUCN Red List of Threatened Species. . Laaste besoek op 10 Julie 2007.
* *Kenya Birds: Striped Kingfisher, Halcyon chelicuti.* . Laaste besoek op 10 Julie 2007.
Gryskopvisvanger

[duimnael|links|Gryskopvisvanger in Akagera Nasionale Park, [Rwanda.]]
duimnael|links|Gryskopvisvanger in Murchison-valle Nasionale Park, Uganda
Die **gryskopvisvanger** is 'n Suid-Afrikaanse standvoël.

## Identifikasie 
Lengte 20&nbsp;cm. Die grys kop en kastaiingbruin buik is diagnosties. Die voëltjie word onderskei van die bruinkopvisvanger deur die afwesigheid van strepe op die kop en sye. Die soortgelyke manglietvisvanger het 'n swaarder rooi snawel en is sonder die bruin buik.

## Habitat 
Gemengde doringveld en miombo-boswêreld.

## Verspreiding 
[links|200px|duimnael|'n Skets van 'n gryskopvisvangermannetjie deur Claude Gibney Finch-Davies, tans in die [Transvaal Museum.]]
duimnael|Eiers van *Halcyon leucocephala*

Nie-algemene somerbesoeker aan die noordelike dele van die streek.

## Geluid 
'n Harde 'tjeeoo tjeeoo weetjo-trrrrr'.

## Ander name 
* Engelse naam: *Grey-headed kingfisher* of *Greyhooded kingfisher*
* Wetenskaplike naam:  *Halcyon leucocephala*
    
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Sinclair, Ian: *Veldgids tot die Voëls van Suider-Afrika*. 2de uitgawe. Struik Uitgewers.
Reusevisvanger

[duimnael|links|*M. m. maxima*, [Rietvlei Natuurreservaat, Suid-Afrika]]

Die **reusevisvanger** is die grootste visvanger in Afrika. Dit is 'n endemiese voël wat oor groot dele van die kontinent suid van die Sahara voorkom, met die uitsondering van die droë suidweste.

Daar is twee subspesies, ***M. m. maxima***, in oop velde, en ***M. m. gigantea*** in die reënwoude.

Hulle broei vanaf Augustus tot Januarie, 3-5 eiers word in 'n ​​tonnel op rivierbanke gelê.

Die spesie teer op groot krappe, vis en paddas wat hulle vang deur tipies vanaf 'n sitplek in die water te duik.

## Ander name 
* Engelse naam: *Giant Kingfisher*
* Wetenskaplike naam:  *Megaceryle maxima*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name
Kanadese volkslied

duimnael|300px|Toonsetting van die lied
duimnael|Instrumentale weergawe van Kanada se nasionale volkslied

Die nasionale volkslied van Kanada is **O Canada** (Engels) of **Ô Canada** (Frans).

## Geskiedenis 
Die lied is die eerste maal gesing op 24 Junie 1880. Net meer as 'n honderd jaar later, op 1 Julie 1980 is dit as Kanada se nasionale volkslied verklaar. Die musiek is gekomponeer deur Calixa Lavallée, 'n bekende komponis, terwyl die Engelse weergawe van die lied (wat natuurlik ook in Frans gesing word) gebaseer is op die gedig van Sy Edelagbare Regter Robert Stanley Weir, in 1908. Op sy beurt is dié weer gebaseer op die oorspronklike gedig van Sir Adolphe-Basile Routhier, 'n regter uit Quebec.

Die Engelse weergawe is waarskynlik die eerste keer in die openbaar gehoor toe die Hertog en Hertogin van Cornwall (wat later as Koning George V en Koningin Mary bekend sou staan) deur Kanada getoer het in 1901.

Toe die Eerste Wêreldoorlog uitbreek in 1914, was "O Canada" die mees bekende patriotiese lied in Kanada. Teen 1927 word gebruik van die lied goedgekeur om te sing in Kanadese skole, en by staatsgeleenthede. Teen 1966 het die destydse Eerste Minister, Lester B. Pearson, parlementêre stappe gedoen om "O Canada" sy plek as amptelike volkslied te laat inneem. In 1980 word dit in die wet vervat dat die lied die amptelike volkslied van Kanada word.

## Inhoud 
### Vertaalde lirieke van die eerste vers van die Engelse weergawe van "O Canada!" 
### Vertaalde lirieke van die eerste vers van die Franse weergawe van "O Canada!" 
## Bronne 
* Vertaal vanaf *O Canada* in die Engelse Wikipedia. Franse vertaling is vanaf die eerste vers van die volkslied, soos aan te tref op *Ô Canada - Wikisource*.
* Gratis aansoek vir Android.Karaoke + vertaling in 10 tale
Sneeubal

Die **Sneeubal** (*Dryoscopus cubla*) is 'n algemene standvoël in Afrika suid van die ewenaar. Die voël is 17&nbsp;cm groot en weeg 26 gram. In Engels staan die voël bekend as die *Black-backed puffback*.

## Verspreiding en leefgebied 
Dit word aangetref in tuine, ruigtes, rivierbos, bosveld, verskillende tipes boomveld, wattelplantasies of in die woudblaredak. Dit word aangetref vanaf suid-Somalië tot aan die Suid-Afrikaanse kuslyn.

## Subspesies 
Ses subspesies word erken:
* *Dryoscopus cubla affinis* – suidelike Somalië, oostelike Kenia en noordoostelike Tanzania
* *Dryoscopus cubla nairobiensis* – van sentraal Kenia tot noordelike Tanzanië
* *Dryoscopus cubla hamatus* – van noordelike Angola tot suidwestelike Kenia, oostelike Tanzanië en noordelike Mosambiek
* *Dryoscopus cubla chapini* – noordoostelike Suid-Afrika en suidelike Mosambiek
* *Dryoscopus cubla okavangensis* – suidelike Angola, Namibië, suidelike Zambië en noordelike Botswana
* *Dryoscopus cubla cubla* – suidoostelike Suid-Afrika

## Fotogalery 

Dryoscopus cubla -Limpopo, South Africa-8.jpg|Mannetjie met die rug- en kruisvere uitgepof
Dryoscopus cubla, Chilanga, crop.jpg|Mannetjie met die rug- en kruisvere uitgepof
Black-backed Puffback (Dryoscopus cubla), Mapungubwe, crop.jpg|Rugkant met ontblote wit rug- en kruisvere

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakels 
* 
*
Blouswael

Die **blouswael** (*Hirundo atrocaerulea*) is 'n klein trekvoël en 'n kwesbare spesie. Hy besoek Suider-Afrika in die somer.

Die blouswael broei in westelike eSwatini, Suid-Afrika, Zimbabwe, Malawi en dele van Zambië, Tanzanië en die DRK. Hulle trek na Uganda en Kenia. Graslande en vleilande is hul tuiste en die verlies van hierdie habitatte is hul groot bedreiging.

Die voël word 18 – 25&nbsp;cm groot en het baie lang stertvere. Dit lyk dikwels swart van kleur, maar in die sonlig is die metaalblou kleur sigbaar.

## Ander name 
* Wetenskaplike naam:  *Hirundo atrocaerulea*
* Engelse naam:        *Blue Swallow*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Angolaswael

Die **Angolaswael** (*Hirundo angolensis*) is 'n swael en seldsame besoeker aan die grasveld en boomveld in die noorde van Namibië en Caprivistrook. In Engels staan die voël bekend as die *Angola swallow*.

## Identifikasie 
Die voël word 14 tot 15&nbsp;cm groot en weeg 12 tot 20 gram. Dit is effens kleiner as die Europese swael. Die keel en frons is rooi; die rooi op die keel strek tot op die bors waar dit eindig in 'n smal, swart band. Die rugkant is donkerblou en die borskant is grys. Die stert is gevurk. Die jongeling is meer ligrooi as die volwasse voël.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronne 
* *Sasol Voëls van Suider-Afrika.* Struik Nature. Vierde Uitgawe 2011. 
* *Newman se Voëls van Suider-Afrika.* Struik Nature. Gedenkuitgawe 2010.
Manglietvisvanger

Die **manglietvisvanger** (*Halcyon senegaloides*) is 'n skaars plaaslike trekvoël. Dit broei tydens die somer in kuswoud en oewerruigtes. Die voël oorwinter in manglietmoerasse. In Engels staan die voël bekend as die *Mangrove kingfisher*.

## Identifikasie 
Die voël is 22 tot 24&nbsp;cm lank en weeg 75 tot 90 gram. Die snawel is rooi (nie rooi-en-swart) asook die bene. Daar is 'n swart gewrigsvlek aan die ondervlerk en die kop is donkerder grys. Die voël is effens swaarder as die bosveldvisvanger. Die rug is ligblou wat die voël onderskei van ander spesies in dieselfde genus. Die jong voël het 'n bruinerige snawel en die bors is donker geskub. 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Kransswael

Die **kransswael** (*Ptyonoprogne fuligula*) is 'n sangvoël wat aan die familie van Swaels (*Hirundinidae*) behoort.

## Ander name 
* Wetenskaplike naam: *Ptyonoprogne fuligula* en *Hirundo fuligula*
* Engelse naam: *Rock Martin*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Eksterne skakels 
* 
*
Pêrelborsswael

Die **Pêrelborsswael** (*Hirundo dimidiata*) is 'n voël wat aan die familie van swaels behoort. Die spesie kom in Angola, Botswana, Demokratiese Republiek van die Kongo, Lesotho, Malawi, Mosambiek, Namibië, Suid-Afrika, Zambië en Zimbabwe voor.

Daar is twee subspesies:
* *H. d. marwitzi*: van Angola en die suidelike Demokratiese Republiek van die Kongo tot noordoostelike Suid-Afrika en westelike Mosambiek.
* *H. d. dimidiata*: van Namibië en Botswana tot suidelike Suid-Afrika.

## Ander name 
* Wetenskaplike naam:  *Hirundo dimidiata*
* Engelse naam:        *Pearl-breasted Swallow*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Moskeeswael

Die **moskeeswael** (*Cecropis senegalensis* en *Hirundo senegalensis*) is 'n lid van die swaelfamilie en een van die groter swaels.

## Identifikasie 
Moskeeswaels lyk baie soos 'n reuse rooinekswael met 'n algemene lengte van 25&nbsp;cm en 'n gewig van 45g by volwassenes. Hul bolywe is blou, anders as die rooinekswael se rooi bolyf. Die moskeeswael se gesig en onderlyf is wel rooierig, maar hul ondervlerke is wit met donker vliegvere. Die stert is gevurk en kom iets ronder by die mannetjies voor. Onvolwasse voëls is minder kleurryk en meer bruin, met aansienlik minder kontrasterende kleure.

Die moskeeswael lyk ook baie op die rooiborsswael, maar is ietwat groter en het korter sterte. Die donker kroon steek ook nie verby die oë van 'n moskeeswael nie, maar wel by 'n rooiborsswael.

Hul vlug is swaar en stadig en kan, gepaard met hul grootte, die indruk van 'n valk, eerder as 'n swael gee.

## Voedsel 
Die primêre voedsel van die moskeeswael is insekte wat uit die lug tydens vlug gevang word.

## Verspreiding 
Die moskeeswael word aangetref in die meeste dele van Afrika suid van die Sahara, maar is die algemeenste in die Weste. Die voëls migreer nie, maar sal reëns tot 'n sekere mate volg.

## Habitat 
Moskeeswaels verkies oop velde met bome en beboude gebiede. Hulle word gewoonlik in pare en swerms aangetref en selde as enkel voëls. Die voëls bou toe modderneste met 'n buisagtige opening; die neste word veral aangetref in die krake van, of onder brûe en soortgelyke strukture, benewens verlate geboue, gate in bome en grotte.

## Voortplanting 
Die wyfie lê tipies twee tot vier wit eiers. 'n Mannetjie sal slegs met een wyfie paar, tot en met haar dood. Na haar dood sal hy vir hom 'n nuwe maat soek.

## Ander name 
* Wetenskaplike naam:  *Hirundo senegalensis*
* Engelse naam:        *Mosque Swallow*

## Subspesies 
* *C. s. senegalensis*
* *C. s. saturatior*
* *C. s. monteiri*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* IUCN 2006. 2006 IUCN Red List of Threatened Species.. Laaste besoek 24 Mei 2007.
* Moskeeswael  by Avibase , die wêreldse voëldatabasis. Laaste besoek 24 Mei 2007.
* "Mosque Swallow"  by "The Kruger". Laaste besoek 27 Mei 2007.
Grootstreepswael

Die **Grootstreepswael** (*Cecropis cucullata*) is 'n groot swael. Hulle broei in suidelike Afrika, hoofsaaklik in Suid-Afrika, Namibië en die suide van Zimbabwe. Hulle oorwinter verder noord in Angola, Tanzanië en die suide van die Demokratiese Republiek van die Kongo.

## Ander name 
* Wetenskaplike naam: *Hirundo cucullata*
* Engelse naam: *Greater striped swallow*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name
Rooiborsswael

duimnael|* Cecropis semirufa
Die **rooiborsswael** (*Cecropis semirufa'') is 'n groot swael met 'n rooi kruis. Dit is effens kleiner as die Moskeeswael.

## Identifikasie 
Die volwasse voël het 'n rooi keel en bors. Die oordek vere is donkerblou en die ondervlerkdekvere is dofgeel. Dit is groter as die swewende rooinekswael met die borskant wat donker, rooibruin is; die agternek is ook donker (nie rooibruin nie) en so ook die wange. Die jong voël het 'n roomwit keel, bors en kort stertwimpels. Dit word ook aan die donkerder ondervlerkdekvere onderskei van die moskeeswael.

## Habitat 
Dit is 'n algemene inter-Afrika somertrekvoël wat leef in grasveld en savanne.

## Geluid 
Dit het 'n sagte kweelsang en maak kwetternote in vlug.

## Ander name 
* Wetenskaplike naam:  *Cecropis semirufa*
* Engelse naam:        *Red-breasted Swallow* / *Rufous-chested Swallow*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Gryskruisswael

**Gryskruisswael** *Pseudhirundo griseopyga* is 'n gelokaliseerde algemene standvoël en intra-Afrika trekvoël. In Engels staan die voël bekend as die *Grey-rumped swallow*.

Die voël word tot 14 cm lank en 8 tot 12 gram swaar.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Rooinekswael

duimnael|* Cecropis daurica *

Die **rooinekswael** (*Cecropis daurica*, sinoniem: *Hirundo daurica*) is 'n klein voël in die swaelfamilie en lyk baie soos Europese swaels.

## Identifikasie 
Rooinekswaels het blou bolywe en rooi-bruin onderlywe, nek en gesig. Hulle het ook swart ondervere. Soos baie ander swaels, is hulle vinnige vlieërs en duik na die grond tydens vlug om insekte op te pik. Hulle vlerke is breed met 'n punt.

## Habitat 
Die rooinekswael bou sy nes gewoonlik aan die onderkant van 'n afgrond se oorhang, maar is vinnig om aan te pas en rooinekswaelnesse word gereeld by geboue soos moskees en brûe aangetref. Die nes van 'n rooinekswael lyk op 'n sfeerkwart, met 'n tonnel-ingang wat met modder versterk word. Die wyfie lê 3 tot 6 eiers. Hulle vorm nie as 'n reël groot broeikolonies nie, maar is baie sosiaal buite die broeiseisoen.

## Verspreiding 
Die voëls broei in oop, heuwelagtige gebiede in matige dele van Suid-Europa en Asië, van Portugal en Spanje tot Japan, Indië en tropiese Afrika. Die voëls in Afrika en Indië migreer nie, terwyl die res hulle winter in Afrika en Indië spandeer.

## Ander name 
* Wetenskaplike naam: *Hirundo daurica*
* Engelse naam: *Red-rumped Swallow*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name
Swartsaagvlerkswael

Die **swartsaagvlerkswael** (*Psalidoprocne holomelas*) is 'n trekvoël wat aan die kusgebiede van Suid-Afrika voorkom vanaf Kaapstad tot by Oos-Afrika. Die voël is 14 cm lank en weeg 11 tot 13 gram. In Engels staan die voël bekend as *Black saw-wing swallow*.

Hulle oorwinter hoofsaaklik aan die kusgebiede van KwaZulu-Natal en Mosambiek.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Tropiese saagvlerkswael

Die **tropiese saagvlerkswael** *(Psalidoprocne orientalis)* is 'n algemene standvoël en gedeeltelike trekvoël. Dit leef in immergroen woude en digte miombo-boomveld, dikwels naby riviere en strome. In Engels staan die voël bekend as *eastern saw-wing swallow*.

Die voël word tot 13 cm groot en weeg 10 tot 12 gram.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Huisswael

duimnael|links|Nessie teen 'n muur.
duimnael|links|'n Huisswael se eiers.

Die **Huisswael** (*Delichon urbicum*) is 'n voël uit die familie van swaels (Hirundinidae).

## Ander name 
* Wetenskaplike naam:  *Delichon urbicum*
* Engelse naam:        *(Common) House-Martin*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name